Peugeot 308

Το **Peugeot 308** είναι ένα μικρομεσαίο αυτοκίνητο της κατηγορίας C, που κατασκευάζεται από τη γαλλική αυτοκινητοβιομηχανία Peugeot από τον Σεπτέμβριο του 2007. Για την Peugeot, το 308 πρώτης γενιάς ήταν επίσης το πρώτο, χρονολογικά, μοντέλο της γενιάς «08».

Τον Μάρτιο του 2011, στο Σαλόνι Αυτοκινήτου της Γενεύης, αποκαλύφθηκε ένα βελτιωμένο 308, με μια ελαφρά ανανέωση στην εξωτερική εμφάνιση. Η δεύτερη γενιά του 308 παρουσιάστηκε τον Σεπτέμβριο του 2013, στο Σαλόνι Αυτοκινήτου της Φρανκφούρτης, και μάλιστα κέρδισε με μεγάλη πλειοψηφία τον τίτλο του Ευρωπαϊκού Αυτοκινήτου της Χρονιάς για το 2014, με 307 πόντους, έναντι 223 του BMW i3 και 216 του Tesla Model S, βραβείο που είχε κερδίσει και το Peugeot 307 για το 2002. Τον Μάιο του 2021, κυκλοφόρησε η τρίτη γενιά του Peugeot 308, η οποία προσέθεσε και μια υβριδική έκδοση.

## Πρώτη γενιά

### Εισαγωγή

Το αρχικό 308 εξελίχθηκε ως το «πρότζεκτ T7» και παρουσιάστηκε επίσημα στους δημοσιογράφους στις 27 Ιουνίου 2007 και κυκλοφόρησε για πρώτη φορά στην Ευρώπη στις 20 Σεπτεμβρίου. Στα περισσότερα κράτη διεθνώς, κυκλοφόρησε ως ο διάδοχος του Peugeot 307, και μάλιστα βασίστηκε στο σασί του προκατόχου 307, αλλά με πολύ πιο σύγχρονο ντιζάιν, αύξηση του μήκους και του πλάτους, συν επιπλέον ενισχύσεις στο αμάξωμα.

### Διακρίσεις

Το 308 πρώτης γενιάς κέρδισε το βραβείο Χρυσό Τιμόνι για το 2007 στη Γερμανία.

### Ασφάλεια

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2007, το 308 πρώτης γενιάς απέσπασε την μέγιστη δυνατή διάκριση των 5 αστέρων, με το ποσοστό των 35 στους 37 πόντους. Είναι αξιοσημείωτο ότι μπορούσε να παραγγελθεί με έως και 11 αερόσακους: 2 μπροστινούς (οδηγού και συνοδηγού), 2 πλευρικούς εμπρός, 2 πλευρικούς πίσω, 4 πλευρικούς οροφής (2+2 εμπρός και πίσω) και 1 για τα γόνατα του οδηγού. Με το τότε σύστημα του Euro NCAP κατάφερε συνολικά:

* Προστασία ενηλίκων επιβατών = 
* Προστασία ανηλίκων επιβατών = 
* Προστασία πεζών = 

Το 2009, έγινε και μια επιπρόσθετη δοκιμή για την προστασία από τα προσκέφαλα των καθισμάτων σε τυχόν οπίσθια πρόσκρουση, μετά την καθιέρωση αυτού του τεστ, ενώ έγιναν και νέες δοκιμές πρόσκρουσης, που υπεβλήθησαν σε υπολογισμό σύμφωνα με το νέο τότε σύστημα του 2009. Ακόμα και μετά την προσαρμογή αυτή, το μοντέλο διατήρησε την μέγιστη δυνατή επίδοση 5 στα 5 αστέρια, καθώς μετρήθηκε στα εξής ποσοστά:

* 82% στην προστασία ενηλίκων,
* 81% στην προστασία ανηλίκων,
* 83% για τα συστήματα ασφαλείας που διαθέτει στάνταρ και
* 53% στην προστασία πεζών, σε προσομοίωση πρόσκρουσης με πεζούς.

### Ανανέωση του 2011
[thumb|left|Το σαλόνι ενός [Πλευρά οδήγησης|δεξιοτίμονου Peugeot 308 Allure HDi εκδοχής αμαξώματος 5-πορτου hatchback, του 2012, στην Αυστραλία.]]

Τον Μάιο του 2011, το 308 πρώτης γενιάς υπέστη ένα λίφτινγκ, που είχε αποκαλυφθεί στο Σαλόνι Αυτοκινήτου της Γενεύης τον Μάρτιο, 2 μήνες νωρίτερα. Ο αεροδυναμικός συντελεστής Cd του αρχικού 308 ήταν 0,29 και μετά την ανανέωση του 2011 έφτασε το 0,28 - νούμερο κορυφαίο για μικρομεσαίο αυτοκίνητο.

### Παραγωγή
Το αρχικό 308 παρήχθη στη Γαλλία στα εργοστάσια των πόλεων Μυλούζ (Mulhouse) και Σοσό (Sochaux), ενώ από το 2010 παράγεται και στην Καλούγκα της Ρωσίας για την τοπική αγορά. Ωστόσο, ο προκάτοχος Peugeot 307 εξακολουθεί ακόμα και σήμερα να παράγεται για αρκετές αγορές, ιδίως όσες έχουν έντονη προτίμηση προς τα 4-πορτα σεντάν, όπως τις Κίνα και Βραζιλία, καθώς το 308 στην Ευρώπη δεν έχει ποτέ διατεθεί σε 4-πορτη σεντάν έκδοση.

### Κινητήρες

Το 308 πρώτης γενιάς προσφέρθηκε με τους εξής κινητήρες, όλοι 4-κύλινδροι σε σειρά (Ι4).

#### Βενζίνης
* 1.4 λίτρα (1.397 κ.εκ.) *Prince EP3* 16-βάλβιδος με μεταβλητό χρονισμό βαλβίδων Valvetronic και τεχνολογία άμεσου ψεκασμού, 95 hp (70 kW) και 135 N·m (98 hp από το Μάιο του 2010).
* 1.6 λίτρα (1.598 κ.εκ.) *Prince ΕΡ6* 16-βάλβιδος με μεταβλητό χρονισμό βαλβίδων Valvetronic, 120 hp (88 kW) και 160 Ν·m.
* 1.6 λίτρα Turbo (1.598 κ.εκ.) *Prince EP6DT* 16-βάλβιδος με μεταβλητό χρονισμό βαλβίδων Valvetronic και τεχνολογία άμεσου ψεκασμού, 150 hp1 (110 kW) και 240 N·m (156 hp από το Μάιο του 2010).
* 1.6 λίτρα Turbo (1.598 κ.εκ.) *Prince EP6DTS* 16-βάλβιδος με μεταβλητό χρονισμό βαλβίδων Valvetronic και τεχνολογία άμεσου ψεκασμού, 175 hp (128 kW) και 240 N·m.
* 1.6 λίτρα Turbo (1.598 κ.εκ.) *Prince EP6CDTX* 16-βάλβιδος με μεταβλητό χρονισμό βαλβίδων Valvetronic και τεχνολογία άμεσου ψεκασμού, 200 hp (147 kW) και 240 N·m.

Όλοι οι κινητήρες βενζίνης ήταν εξελιγμένοι από κοινού από τον τότε Όμιλο PSA και τη BMW.

#### Πετρελαίου

* 1.6 λίτρα (1.560 κ.εκ.) *DV6TED4 HDi* 16-βάλβιδος, 90 hp (66 kW) και 215 N·m (92 hp και 230 N·m από το Μάιο του 2010).
* 1.6 λίτρα (1.560 κ.εκ.) *DV6TED4 HDi* 16-βάλβιδος, 109 hp (80 kW) και 240 N·m (112 hp και 270 N·m από το Μάιο του 2010).
* 2.0 λίτρα (1.997 κ.εκ.) *DW10B HDi* 16-βάλβιδος, 136 hp (100 kW) και 320 N·m.
* 2.0 λίτρα (1.997 κ.εκ.) *DW10B HDi* 16-βάλβιδος, 163 hp (120 kW) και 320 N·m.

Όλοι οι κινητήρες ντίζελ ήταν εξελιγμένοι από κοινού από τον τότε Όμιλο PSA και τη Ford.

1 Ισχύος 140 hp στα μοντέλα με αυτόματο κιβώτιο ταχυτήτων.

### Εκδοχές αμαξώματος


Αρχείο:Peugeot 308 3-Türer rear-1.JPG|308 3-πορτο
Αρχείο:Peugeot 308 5-Türer rear.JPG|308 5-πορτο
Αρχείο:2008-2010 Peugeot 308 (T7) XSE Touring 01.jpg|308 Touring
Αρχείο:Peugeot 308 CC 20090809 rear.JPG|308 CC (Coupé-Cabriolet)


### 308 σεντάν στην Κίνα
thumb|right|Peugeot 308 sedan στην Κίνα το 2012 / μπροστά.
thumb|right|Peugeot 308 sedan στην Κίνα το 2012 / πίσω.

Ειδικότερα στην Κίνα, τον Σεπτέμβριο του 2011 η Peugeot εισήγαγε μια 4-πορτη σεντάν εκδοχή του 308, η οποία παράγεται και διατίθεται μόνο στη χώρα αυτή, από την κοινοπραξία Dongfeng-Peugeot. Βασίζεται στην εκδοχή μετά την ανανέωση του 2011, αλλά διαφέρει λίγο από την εκδοχή για την Ευρώπη στο ότι έχει μεγαλύτερη μπροστινή γρίλια, περισσότερο χρώμιο στα πλαϊνά και διαφορετικό σχήμα στα πίσω φώτα LED. Το σαλόνι είναι πανομοιότυπο με αυτό του ευρωπαϊκού μοντέλου.

Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους. 

Προσφέρεται με κινητήρες βενζίνης, 1.6 λίτρων 16V 110 hp και 2.0 λίτρων 16V 143 hp, και έχει χώρο αποσκευών όγκου στα 502 λίτρα. Μέσα στα 3 πρώτα χρόνια, το Peugeot 308 sedan πούλησε 160.000 αντίτυπα και συμπλήρωσε, χωρίς να αντικαταστήσει, το Peugeot 408 (που κατασκευάζεται και διατίθεται στην Κίνα, στη Μαλαισία, στην Αργεντινή για τη Νότια Αμερική, και στη Ρωσία), ένα επίσης μικρομεσαίο μοντέλο της κατηγορίας C, που έχει λίγο υψηλότερη εμπορική τιμή.

### Παραγωγή και πωλήσεις

## Δεύτερη γενιά

### Εισαγωγή

Η δεύτερη γενιά του Peugeot 308 εξελίχθηκε ως το «πρότζεκτ T9» και παρουσιάστηκε τον Σεπτέμβριο του 2013, στο Σαλόνι Αυτοκινήτου της Φρανκφούρτης, μπήκε στη μαζική παραγωγή μέσα στον ίδιο μήνα και κυκλοφόρησε στην Ευρώπη σχεδόν αμέσως, στις 21 Σεπτεμβρίου 2013. Τον Μάιο του 2014 προστέθηκε η εκδοχή station wagon.

Το μοντέλο βασίστηκε πλέον στην πλατφόρμα του τότε Ομίλου PSA «EMP2 platform», την οποία μοιράζεται με το Citroën C4 Picasso, με αποτέλεσμα μια μείωση του συνολικού βάρους κατά 140 κιλά ως προς την προηγούμενη γενιά.

### Διακρίσεις

Στις 3 Μαρτίου 2014, με το άνοιγμα του Σαλονιού Αυτοκινήτου της Γενεύης, κέρδισε με μεγάλη πλειοψηφία τον τίτλο του Ευρωπαϊκού Αυτοκινήτου της Χρονιάς για το 2014, με 307 πόντους, έναντι 223 του BMW i3 και 216 του Tesla Model S. Επίσης, κέρδισε μεγάλο αριθμό σχετικών βραβείων και σε αρκετές χώρες της Ευρώπης ειδικότερα.

### Ονομασία

Με το Peugeot 308 δεύτερης γενιάς, η εταιρεία καθιέρωσε την καινούρια στρατηγική ονοματολογίας της εταιρείας. Σύμφωνα με την νέα μέθοδο, οι ονομασίες των μοντέλων της στις παραδοσιακές της αγορές θα «σφηνωθούν» μόνιμα στον κωδικό x08, χωρίς να αλλάζει πλέον το τελευταίο ψηφίο κατά την παρουσίαση της εκάστοτε νέας γενιάς του μοντέλου. Αντιθέτως, ο κωδικός x01 θα χρησιμοποιείται σε μοντέλα που θα απευθύνονται στις αναπτυσσόμενες αγορές, όπως συνέβη με το σημερινό Peugeot 301.

### Αισθητική

Η αισθητική του Peugeot 308 δεύτερης γενιάς εναρμόνισε το μοντέλο με το μικρότερο Peugeot 208 και με το μεγαλύτερο Peugeot 508. Αξιοσημείωτα στοιχεία είναι τα συμπληρωματικά μπροστινά φώτα που λάμπουν και την ημέρα (daytime running lights) κάτω από τα κύρια μπροστινά φώτα και πάνω από τα φώτα ομίχλης, καθώς και την ενσωμάτωση των πλαϊνών φλας μέσα στα φώτα που λάμπουν και την ημέρα.

### Ασφάλεια

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2013, το 308 δεύτερης γενιάς απέσπασε την μέγιστη δυνατή διάκριση των 5 αστέρων, με τα εξής σκορ.

* 92% στην προστασία ενηλίκων,
* 79% στην προστασία ανηλίκων,
* 81% για τα συστήματα ασφαλείας που διαθέτει στάνταρ και
* 64% στην προστασία πεζών, σε προσομοίωση πρόσκρουσης με πεζούς.

### Ανανέωση του 2017

Τον Σεπτέμβριο του 2017, το μοντέλο υπέστη μια ανανέωση που έφτασε τότε στις αντιπροσωπείες, αν και μπορούσε να παραγγελθεί ήδη από τον Ιούνιο. Εξωτερικά, επανασχεδιάστηκε το μπροστινό καπό και ο μπροστινός προφυλακτήρας, ενώ τα μπροστινά φλας απέκτησαν την ιδιότητα να «κυλάνε». Επίσης, η μπροστινή γρίλια άλλαξε και τότε ενσωμάτωσε το σήμα της Peugeot με το λιοντάρι (προηγουμένως, το σήμα ήταν στο καπό και λίγο πιο πίσω από τη γρίλια). Τον ίδιο μήνα, μέσα στον Σεπτέμβριο του 2017, το 308 απέκτησε και έναν κινητήρα ντίζελ 1.5 λίτρων HDi με ισχύ 130 hp. Με την ανανέωση, όλες πλέον οι εκδόσεις του 308 έφεραν ως στάνταρ το σύστημα δορυφορικής πλοήγησης της εταιρείας TomTom, σε συνδυασμό με εκσυγχρονισμό στην κεντρική οθόνη αφής.

### Εκδοχές αμαξώματος

## Τρίτη γενιά

Το **Peugeot 308 τρίτης γενιάς** (κωδικός μοντέλου *P5*) αποκαλύφθηκε τον Μάρτιο του 2021 ακολουθώντας με την σειρά του τον νέο σχεδιασμό της Γαλλικής αυτοκινητοβιομηχανίας με έναρξη παραγωγής τον ερχόμενο Σεπτέμβριο του ίδιου έτους. Το Peugeot 308 III σχεδιάστηκε επάνω στην πλατφόρμα EMP2 ενώ είναι και το πρώτο μοντέλο όπου τοποθετήθηκε το νεο λογότυπο της Peugeot Απο πλευράς διαστάσεων σε σχέση με το μοντέλο προηγούμενης γενιάς το μετατρόχιο αυξήθηκε κατα 5,5 εκατοστά ενώ το ύψος μειώθηκε κατα 2 εκατοστά.
Γενικώς το νέο hatchback Peugeot 308 έχει συνολικό μήκος 4.367 χιλ, πλάτος 1.859 χιλ (με αναδιπλούμενους καθρέφτες), και ύψος 1.441 χιλ  σε μορφή χατσαμπακ και ως στέϊσον βάγκον το συνολικό μήκος 4.636 χιλ., πλάτος 1.852 χιλ. και ύψος 1.442 χιλ.

Το εσωτερικό αναβαθμίστηκε και ακολούθησε την τεχνολογία i-Cockpit όπως στο μικρότερο Peugeot 208 II με τοποθετημένη την οθόνη πολυμέσων 10". Επιπλέον, διαθέτει απο την βασική έκδοση όλα τα συστήματα ασφαλείας συμπεριλαμβανομένου και του συστήματος E-call. 

### Κινητήρες
Η γκάμα κινητήρων είναι ποικιλώδες διαθέτωντας αρχικά τον γνωστό βενζινοκινητήρα Puretech των 110 ίππων, ο οποίος αντικαταστάθηκε απο τον αποδοτικότερο Puretech των 130 ίππων, τον πετρελαιοκινητήρα (σε συνεργασία με την Ford) BlueHDI με απόδοση 130 άλογα, δυο υβριδικές εκδόσεις 180 και 225 ίππων.

Τον Απρίλιο του 2023 παρουσιάστηκε και η αμιγώς ηλεκτρική έκδοση με εγκαταστημένη μπαταρία λιθίου 51 kWh προσφέροντας την αντίστοιχη απόδοση των 156 ίππων. Τα 0-100 επιτυγχάνονται σε διάστημα 9.8 δευτερολέπτων και προσφέρει δυνατότητα αυτονομίας με πλήρη φορτιση έως 300 χιλιόμετρα.

### Ενεργητική και παθητική ασφάλεια

Τον Μάϊο του 2022 ο οίκος αξιολόγησης οχημάτων EuroNCAP πραγματοποιήσε δοκιμές σε ενα 308 με μορφή στέϊσον βάγκον για τις επιδόσεις των συστημάτων ασφαλείας. Τα αποτελέσματα ήταν ικανοποιητικά βαθμολογώντας το όχημα με 4/5 αστέρια. Σχετικές υστερήσεις υπήρξαν στο σύστημα AEB (Σύστημα πέδησης έκτακτης ανάγκης) και στον τρόπο υπενθύμισης για τις ζώνες ασφαλείας των επιβατών.

Συνοπτικά, τα αποτελέσματα ήταν:

* 76% για την προστασία ενήλικων επιβατών
* 84% για την προστασία ανηλίκων επιβατών
* 68% για την προστασία των πεζών
* 65% για την λειτουργικότητα των υποσυστημάτων ασφαλείας

## Αναφορές


## Βιβλιογραφία
* Peugeot 308 Petrol & Diesel 2007 - 2012, by Pete Gill, Haynes, 2012.

## Εξωτερικοί σύνδεσμοι

* Η επίσημη διεθνής ιστοσελίδα του Peugeot 308
* Η επίσημη ελληνική ιστοσελίδα του Peugeot 308

Κατηγορία:Μοντέλα Peugeot
Κατηγορία:Μικρομεσαία αυτοκίνητα
Κατηγορία:Γαλλικά αυτοκίνητα